Boek: Modedrama in 'Elf dae in New York' | Maroela Media
Frances en Helene, haar modeontwerperstiefma, gaan kuier by haar stiefsussie Amie in New York. Frances is mal oor die stad met sy groot park en asemrowende argitektuur. Maar sommer gou begin die moeilikheid. Sy luister per toeval 'n ontstellende gesprek af. Boonop word die twaalf balrokke wat Amie vir haar nuwe baas moet oppas, ontvoer!
Elizabeth Wasserman is tans 'n patoloog in privaat praktyk en voorheen buitengewone professor in die afdeling geneeskundige mikrobiologie aan die Universiteit Stellenbosch. Sy is die skrywer van gewilde verhale soos die Speurhond Willem-, Dogtective William-, Anna Atoom-, en Elf dae-reekse. Wasserman woon saam met haar gesin in Welgedacht naby Kaapstad.